Quyoshdagi chaqnashlar sabab Yerda magnit bo‘ronlari yuz bermoqda

Yerda Quyoshdagi chaqnashlar sabab yuz berayotgan magnit bo‘ronlari davom etmoqda. Bu haqda, Rossiya amaliy geofizika instituti ma’lumotlariga asoslanib, Korrespondent.net xabar bermoqda.

Mutaxassislar 21-iyun kuni Quyoshda kuchli portlashlarni qayd etgan. Yaqin kunlarda X tasnifiga oid eng kuchli, jumladan, proton chaqnashlari yuz berishi kutilmoqda.
24-iyun kuni quyosh faolligi sust va geomagnit maydon ham nisbatan sokin bo‘lishi kutilmoqda. “Kun davomida qisqa to‘lqinli radioaloqada uzilishlar bo‘lishi va qutb qalpog‘idagi qisqa to‘lqinli diapazonda radioto‘lqinlar yutilib ketishi mumkin”, - deydi institut vakili.